**Anexa nr. 1**

**L E G E**

**pentru modificarea și completarea**

**Legii nr. 126/2018 privind piețele de instrumente financiare**

***PROIECT***

**Parlamentul României** adoptă prezenta lege.

**Art. I -** Legea [nr. 126/2018](act:2867288%200) privind piețele de instrumente financiare, publicată în Monitorul Oficial al României, Partea I, nr. 521 din 26 iunie 2018, cu modificările și completările ulterioare, se modifică şi se completează după cum urmează:

**1. Articolul 1 se modifică și va avea următorul cuprins:**

,,Art. 1. - Prezenta lege se aplică societăţilor de servicii de investiţii financiare, denumite în continuare *S.S.I.F.*, operatorilor de piaţă, depozitarilor centrali, contrapărţilor centrale, firmelor de investiţii din alte state membre care operează pe teritoriul României în temeiul libertăţii de a presta servicii sau prin înfiinţarea unei sucursale, precum şi societăţilor din ţări terţe care furnizează servicii de investiţii sau desfăşoară activităţi de investiţii în România prin înfiinţarea unei sucursale.”

**2. La articolul 3 alineatul (1), punctul 11 se modifică și va avea următorul cuprins:**

,,11. *conducere superioară* - persoanele fizice care exercită funcţii executive în cadrul unei firme de investiţii, al unui operator de piaţă sau al unui furnizor de servicii de raportare a datelor astfel cum este definit la art. 2 alin. (1) pct.36a din Regulamentul (UE) nr. 600/2014 şi care răspund în faţa organului de conducere pentru managementul activităţilor curente ale entităţii, inclusiv pentru implementarea politicilor privind distribuţia de servicii şi produse clienţilor de către entitate şi personalul acesteia;”

**3. La articolul 3 alineatul (1), punctele 29, 30, 41 și 42 se abrogă.**

**4. La articolul 3 alineatul (1), punctele 51 și 52 se modifică și vor avea următorul cuprins:**

,,51. *organ de conducere* - organul sau organele de administrare şi de conducere ale unei firme de investiţii, ale unui operator de piaţă sau ale unui furnizor de servicii de raportare a datelor astfel cum este definit la art. 2 alin.(1) pct. 36a din Regulamentul (UE) nr. 600/2014, care sunt numite în conformitate cu prevederile Legii societăţilor nr. [31/1990](https://idrept.ro/00078665.htm), republicată, cu modificările şi completările ulterioare, abilitate să stabilească strategia, obiectivele şi direcţia generală a entităţii, care supervizează şi monitorizează procesul decizional şi din care fac parte şi persoanele care conduc efectiv activitatea entităţii;

52. *organ de conducere în funcţia sa de supraveghere* - organul de conducere al unei firme de investiţii,al unui operator de piaţă sau al unui furnizor de servicii de raportare a datelor astfel cum este definit la art. 2 alin. (1) pct. 36a din Regulamentul (UE) nr. 600/2014, care îşi îndeplineşte rolul de supraveghere şi monitorizare a procesului decizional de conducere şi care este reprezentat de consiliul de administraţie, în cadrul sistemului unitar de administrare, şi de consiliul de supraveghere, în cadrul sistemului dualist de administrare;”

**5. La articolul 3 alineatul (1), litera c) a punctului 77 se abrogă.**

**6. La articolul 4, litera e) se abrogă.**

**7. La articolul 6 alineatul (1), după litera l) se adaugă o nouă literă, lit. m), cu următorul cuprins:**

„m) furnizorilor de servicii de finanțare participativă, în sensul definiției prevăzute la art. 2 alin.(1) lit. (e) din Regulamentul (UE) 2020/1503 al Parlamentului European și al Consiliului din 7 octombrie 2020 privind furnizorii europeni de servicii de finanțare participativă pentru afaceri și de modificare a Regulamentului (UE) 2017/1129 și a Directivei (UE) 2019/1937.”

**8. La articolul 8, alineatul (1) litera a) se modifică și va avea următorul cuprins:**

,,a) condiţiile şi procedurile de autorizare şi supraveghere continuă prevăzute la art. 10 alin. (1) - (5), art. 12 alin. (1) şi (2), art. 15 alin. (1), (2) şi (4), art. 16, art. 17 alin. (1), (6) și (7), art. 19, art. 21 alin. (1), art. 24 alin. (6), art. 25-27, art. 28 alin. (1) şi (2), art. 34 lit. a) -c), art. 35, 36, art. 76-80 din prezenta lege, precum şi în actele delegate adoptate de Comisia europeană în conformitate cu art. 89 din Directiva 2014/65/UE;”

**9. La articolul 17, după alineatul (6) se introduce un nou alineat, alin. (7), cu următorul cuprins:**

,,(7) Entitățile cărora li s-a retras autorizația de funcționare ca S.S.I.F. au obligația de a comunica A.S.F. adresa arhivei şi datele de identificare şi de contact ale persoanei responsabile cu administrarea arhivei societăţii în vederea asigurării accesului A.S.F. la înregistrările prevăzute la art. 54 și după retragerea autorizației de funcționare.”

**10. La articolul 72, alineatul (4) se modifică şi va avea următorul cuprins:**

„(4) S.S.I.F. sau un operator de piaţă care administrează un SOT instituie mecanisme prin care se asigură că se conformează definiţiei efectuării de cumpărări şi vânzări simultane pe cont propriu prevăzute la art. 3 pct. 17.”

**11. La articolul 77, după alineatul (2) se introduc două noi alineate, alin. (3) și (4), cu următorul cuprins:**

,,(3) În cazul în care este responsabilă cu autorizarea și supravegherea activităților unui mecanism de publicare aprobat (APA), astfel cum este definit la art. 2 alin. (1) pct. 34 din Regulamentul (UE) nr. 600/2014 cu o derogare în conformitate cu art. 2 alin. (3) din regulamentul menționat, sau ale unui mecanism de raportare aprobat (ARM), astfel cum este definit la art. 2 alin. (1) pct. 36 din Regulamentul (UE) nr. 600/2014 cu o derogare în conformitate cu art. 2 alin. (3) din același regulament, A.S.F. monitorizează activitățile respectivului APA sau ARM pentru a evalua respectarea condițiilor de funcționare prevăzute în Regulamentul (UE) nr. 600/2014.

(4) A.S.F. are competența de a solicita informațiile necesare în vederea verificării respectării obligațiilor prevăzute la alin. (3) de către APA sau ARM.”

**12. Titlul V, ,,Servicii de raportare a datelor”, cuprinzând articolele 162 – 171, se abrogă.**

**13. Articolul 235 se modifică și va avea următorul cuprins:**

,,Art. 235. -   În exercitarea atribuţiilor prevăzute de Ordonanţa de urgenţă a Guvernului [nr. 93/2012](act:336700%200), aprobată cu modificări şi completări prin Legea [nr. 113/2013](act:349508%200), cu modificările şi completările ulterioare, şi în prezenta lege, A.S.F. poate fi furnizor de formare, pregătire şi perfecţionare profesională, evaluator de competenţe profesionale în domeniul pieţei de capital.”

**14. La articolul 249, partea introductivă a alineatului (1) se modifică și va avea următorul cuprins:**

,,Art. 249 - (1) Orice persoană autorizată în temeiul Legii nr. [162/2017](https://idrept.ro/00187059.htm) privind auditul statutar al situaţiilor financiare anuale şi al situaţiilor financiare anuale consolidate şi de modificare a unor acte normative, care îndeplineşte într-o S.S.I.F., într-un operator de piață sau într-un APA ori un ARM autorizat în conformitate cu Regulamentul (UE) nr. 600/2014 care beneficiază de o derogare în conformitate cu art. 2 alin. (3) al aceluiași regulament**,** sarcina prevăzută la art. 34 din Directiva [2013/34/UE](https://idrept.ro/12035964.htm) sau la art. 94 din Ordonanţa de urgenţă a Guvernului nr. [32/2012](https://idrept.ro/00149225.htm), aprobată cu modificări şi completări prin Legea nr. [10/2015](https://idrept.ro/00168024.htm), cu modificările şi completările ulterioare, sau orice altă sarcină prevăzută de lege, este obligată să semnaleze fără întârziere A.S.F. orice fapt sau orice decizie privind entitatea respectivă, de care a luat cunoştinţă în exercitarea sarcinii respective şi care ar putea:”

**15. La articolul 257 alineatul (1), litera e) se modifică și va avea următorul cuprins:**

**,,**e) nerespectarea reglementărilor şi măsurilor emise de A.S.F. cu privire la formarea, pregătirea şi perfecţionarea profesională;”

**16. La articolul 261 alineatul (1), punctele (xxxix) – (xlii) ale literei a) se abrogă.**

**17. La articolul 261 alineatul (1), după punctul (xx) al literei b) se introduce un nou punct, pct. (xx1), cu următorul cuprins:**

,,(xx1) art. 27f alin. (1), (2) și (3), art. 27g alin. (1)-(5) și art. 27i alin. (1)-(4), atunci când un APA sau un ARM beneficiază de o derogare în conformitate cu art. 2 alin. (3);”

**18. La articolul 261, alineatul (11) se modifică și va avea următorul cuprins:**

„(11) Nerespectarea dispozițiilor prevăzute la art. 3-13 și art. 15 din Regulamentul (UE) nr. 2019/2088 al Parlamentului European și al Consiliului din 27 noiembrie 2019 privind informațiile privind durabilitatea în sectorul serviciilor financiare, precum și cele ale art. 5-7 din Regulamentul (UE) nr. 2020/852 al Parlamentului European și al Consiliului din 18 iunie 2020 privind instituirea unui cadru care să faciliteze investițiile durabile și de modificare a Regulamentului (UE) 2019/2088 și ale reglementărilor adoptate în aplicarea acestora de către o S.S.I.F. care furnizează servicii de administrare de portofoliu sau care furnizează servicii de consultanță de investiții, constituie contravenție și se sancționează de către A.S.F., în calitate de autoritate competentă.”

**19. La articolul 261 alineatul (3), partea introductivă și litera a) se modifică și vor avea următorul cuprins:**

,,(3) În funcţie de natura şi gravitatea faptei, pentru săvârşirea contravenţiilor prevăzute la alin. (1) și (11), precum şi la art. 258, A.S.F. poate aplica următoarele sancţiuni contravenţionale complementare:

a) retragerea sau suspendarea autorizaţiei unei instituţii de credit care prestează servicii şi activităţi de investiţii şi servicii auxiliare în conformitate cu dispozițiile art. 17, a unei S.S.I.F., a unei persoane prevăzute la art. 7, a unui operator de piaţă și, atunci când un APA sau un ARM beneficiază de o derogare în conformitate cu art. 2 alin. (3) din Regulamentul (UE) nr. 600/2014, retragerea sau suspendarea autorizației în conformitate cu art. 27e al aceluiași regulament;”

**20. La articolul 261, partea introductivă a alineatului (4) se modifică și va avea următorul cuprins:**

,,(4) În funcţie de natura şi gravitatea faptei, pentru săvârşirea contravenţiilor prevăzute la alin. (1) și (11), precum şi la art. 258, A.S.F. poate aplica una sau mai multe măsuri administrative precum: ”

**21. La articolul 262, punctele (i) și (ii) ale literei a) se modifică și vor avea următorul cuprins:**

,,(i) art. 8 alin. (1), art. 10 alin. (1) şi (10), art. 122 alin. (2) și art. 129 alin. (1);

(ii) art. 7 alin. (1) a treia teză din Regulamentul (UE) nr. 600/2014 sau art. 11 alin. (1) al aceluiași regulament și, atunci când un APA sau un ARM beneficiază de o derogare în conformitate cu art. 2 alin. (3) al aceluiași regulament, a art. 27b al aceluiași regulament;”

**22. La anexa nr. 1, secțiunea D, ,,Lista serviciilor de raportare a datelor”, se abrogă.**

**23. La mențiunea de transpunere a normelor Uniunii Europene, după punctul 4 se introduc două noi puncte, pct. 5 și 6, cu următorul cuprins:**

,,5. Art. 1 din Directiva (UE) nr. 2019/2177 a Parlamentului European și a Consiliului din 18 decembrie 2019 de modificare a Directivei 2009/138/CE privind accesul la activitate și desfășurarea activității de asigurare și de reasigurare (Solvabilitate II), a Directivei 2014/65/UE privind piețele instrumentelor financiare și a Directivei (UE) 2015/849 privind prevenirea utilizării sistemului financiar în scopul spălării banilor sau finanțării terorismului, publicată în Jurnalul Oficial al Uniunii Europene (JOUE) seria L, nr. 334 din 27 decembrie 2019.

6. Directiva (UE) 2020/1504 a Parlamentului European și a Consiliului din 7 octombrie 2020 de modificare a Directivei 2014/65/UE privind piețele instrumentelor financiare, publicată în Jurnalul Oficial al Uniunii Europene, seria L, nr. 347 din 20 octombrie 2020.”

**Art. II** – Prezenta lege intră în vigoare la 10 zile de la data publicării în Monitorul Oficial al României, Partea I, și se aplică de la data intrării în vigoare, cu excepția următoarelor prevederi:

a) art. I pct. 7, care se aplică de la data de 10 noiembrie 2021;

b) art. I pct. 1-6, 11, 12, 14, 16, 17, 19, 21 și 22, care se aplică de la data de 1 ianuarie 2022;

c) art. I pct. 18 care se aplică:

(i) în ceea ce privește obiectivele de mediu menționate la articolul 9 literele (a) și (b) din Regulamentul (UE) nr. 2020/852, de la data de 1 ianuarie 2022; și

(ii) în ceea ce privește obiectivele de mediu menționate la articolul 9 literele (c)-(f) din Regulamentul (UE) nr. 2020/852, de la data de 1 ianuarie 2023.